Támogatási szerződés száma: **2018/2**.

**TÁMOGATÁSI SZERZŐDÉS**

mely létrejött egyrészről ***Bátaszék Város Önkormányzata*** (székhely: 7140 Bátaszék, Szabadság u. 4., képviseletében: dr. Bozsolik Róbert polgármester), mint támogató (továbbiakban: **Támogató**),

másrészről a ***Bátaszék, Ady E. u. 27. sz. alatti Társasház*** (képviseletében: Heltai László az „ALISCA” Lakás-Garázs-Műhelyépítő és Fenntartó Szövetkezet (székhely: 7100 Szekszárd, Arany J. u. 23-25., Cg. 17-02-000620, adószám: 10120817-2-17) ügyvezetője, közös képviselő), mint támogatott (továbbiakban: **Támogatott**),

(továbbiakban együttesen: **Szerződő felek**) között az alulírott napon és helyen, az alábbi feltételekkel:

1. Támogató *Bátaszék Város Önkormányzat Képviselő-testületének …./2018. (I. 31.) határozata* alapján a Támogató 2018. évi költségvetése terhére visszatérítendő, kamatmentes támogatást nyújt a Támogatott részére, 1.767.924,- Ft, azaz Egymillió-hétszázhatvanhétezer-kilencszázhuszonnégy forint keretösszeg erejéig.

A támogatási keretösszeg a Bátaszék, Ady E. u. 27. sz. alatti Társasházban lévő két 52 m2-es (tulajdoni hányada egyenként 517/5018, százalékosan: 10,3 %) és két 56 m2-es (tulajdoni hányada egyenként 556/5018, százalékosan: 11,08 %) lakás tetőszerkezet-felújításának maximális költségét jelenti. A négy lakás – a társasház egészéhez képest – 2146/5018 tulajdoni hányaddal (százalékosan: 42,76 %) rendelkezik.

1. Szerződő felek egyezően rögzítik, hogy a Bátaszék, Ady E. u. 27. sz. alatti Társasház közös tulajdonban álló tetőszerkezete felújításra szorul, azonban – mivel a Társasház a gyakorlatban 2017. szeptember 21-én vált társasházzá – a felújítási költségek viselésére képtelen. Bátaszék Város Önkormányzata a Támogatott Társasházban egy 56 m2 alapterületű, 2 szobás lakásingatlannal rendelkezik (tulajdoni hányada: 556/5018, százalékosan: 11,08 %), ezért az önkormányzatnak érdeke az állagmegóvás miatt a felújítási munka elvégzése.
2. Szerződő felek megállapodnak abban, hogy a Támogató a felújítási munkálatok befejezését és a Támogató által tartott helyszíni szemlét követően, az 1. pontban körülírt keretösszeg erejéig, a Támogatott által számlával igazolt költségek (érintett lakások számától függően) 10,3 % – 42,76 % - át 15 napon belül átutalja a Támogatott …………..-nál vezetett …………….. számú számlájára.
3. Támogatott köteles a Támogatót haladéktalanul értesíteni arról, ha valamely, támogatással érintett lakás esetén a lakástulajdonos időközben megfizeti a felújítási költségekből rá eső részt; ezen lakást érintően támogatási összeg nem vehető igénybe.
4. Támogatott köteles a felújítási munkálatok befejezéséről a Támogatót értesíteni, a Támogató – helyszíni szemle tartásával – jogosult a munkálatokat ellenőrizni.

2

1. Szerződő felek megállapodnak abban, hogy a Támogatott a Támogatótól kapott visszatérítendő támogatás összegét legkésőbb 2018. december 31. napjáig visszafizeti a Támogató részére.

A támogatás visszafizetésének fedezetét a társasházi tulajdonosok által havi rendszerességgel fizetett közös költség biztosítja.

Amennyiben a Támogatott fizetési késedelembe esik, a késedelembe esést követő naptól a Polgári Törvénykönyvről szóló 2013. évi V. törvényben (továbbiakban: Ptk.) meghatározottak szerint és mértékben késedelmi kamatot köteles fizetni a Támogató részére.

1. Támogatott kötelezettséget vállal arra, hogy a támogatás összegét kizárólag a közös tulajdonban tartozó tetőszerkezet felújítási munkáira használja fel.
2. Támogatott képviselője büntetőjogi felelőssége tudatában kijelenti, hogy lejárt tartozása nincs.
3. Jelen szerződésben nem szabályozott kérdések tekintetében a Ptk., valamint a tárgyhoz kapcsolódó egyéb jogszabályok vonatkozó rendelkezései az irányadóak.
4. Támogató fenntartja magának a jogot, hogy a jelenlegi körülmények változása esetén a jelen támogatási szerződésből eredő támogatástól részben vagy egészben elálljon.
5. Szerződő felek jelen szerződést kizárólag írásban, közös megegyezéssel módosíthatják.
6. Szerződő felek kölcsönösen megállapodnak abban, hogy a jelen szerződésből eredő jogvitáikat mindenkor megkísérlik békés úton – egymás között – rendezni. Ennek sikertelensége esetére kölcsönösen alávetik magukat a Szekszárdi Járásbíróság kizárólagos illetékességének.

Szerződő felek jelen szerződést, annak elolvasása és értelmezése után, mint akaratukkal mindenben megegyezőt 4, azaz Négy eredeti példányban, helybenhagyólag aláírták.

Bátaszék, 2018. február ….

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **dr. Bozsolik Róbert polgármester Heltai László közös képviselő**

 Bátaszék Város Önkormányzata Bátaszék, Ady E. u. 27. sz. alatti Társasház

 ***Támogató Támogatott***

Jogilag ellenjegyzem:

***Kondriczné dr. Varga Erzsébet***

jegyző

Pénzügyileg ellenjegyzem:

***Mórocz Zoltán***

pénzügyi irodavezető